***Bratz: The Movie*** (også kjent som ***Bratz***) er en spillefilm basert på tegnefilmene og dukkene med det samme navnet. Filmen ble lansert på amerikanske kinoer den 3. august 2007, og havnet på niendeplass på Box Office-listen den helgen den ble lansert, med et billettsalg for 4,3 millioner dollar.

Produksjon
----------

Filmen ble annonsert den 15. mai 2006, da MGA Entertainment, Avi Arad Productions og Crystal Sky Pictures slo seg sammen. Crystal Sky Pictures finansierte filmen, mens Avi Arad og MGA produserte den. John Doolittle og Susie Singer Carter skrev manuset.

Innspillingen av filmen ble fullført den 24. mars 2007.

Paula Abdul, som opprinnelig skulle være kostymedesigner, koreograf og produsent for filmen, samt ha en rolle, slutte på settet før innspillingen var ferdig. Hennes opptreden i filmen ble klippet bort.

Handling
--------

De fire bestevennene Jade, Cloe, Sasha og Yasmin skal begynne på high school. Selv om de er nervøse, er de spente og sikre på at de vil få det bra. Elevrådsleder Meredith Baxter Dimly ønsker at alle skal høre til en gruppe (eller klikk), og organiserer folk. Hun liker ikke at de fire jentene er så uavhengige, og planlegger å ødelegge vennskapet deres. Jade gjør det bra i vitenskapsklubben og designer klær, Cloe er flink i fotball, og Sasha blir raskt cheerleader. Yasmins spesielle talent er sang, men hun har en forferdelig lampefeber. Hun møter Dylan, som er døv. Hun slenger ut en frekk bemerkning om at man skulle tro at han var blind, da han svarer at han er døv, og Yasmin føler seg ille til mote, og ender opp som den eneste av de fire venninnene som får en dårlig start på skoletiden. Vennene begynner å gli fra hverandre, etter hvert som de blir lurt til å bli mer og mer involvert i sine egne grupper.

Filmen hopper så to år frem i tid, da jentene ikke lenger sees eller snakker sammen. Det er akkurat som Meredith ønsket det. Meredith organiserer et årlig talentshow, som hun tradisjonen tro arrangerer slik at hun vinner. Hun tillater kun dårlige talenter å melde seg på, slik at hun ikke får noen ordentlig konkurranse, samt at hennes far er rektor og tillater at hun organiserer konkurransen på denne måten.

Yasmin blir etter hvert godt kjent med Dylan, som på sin side lærer seg å «føle» musikken han ikke lenger hører. Cloe og Camron liker hverandre godt, men Meredith har også et godt øye til Camron, og saboterer bestandig Cloes møter med ham. En slik anledning fører til at de fire tidligere venninnene ender opp med å ødelegge en byste av rektoren. Gjensittingen har imidlertid en effekt Meredith ikke hadde forutsett, de fire jentene blir raskt venner igjen og ytrer en ed om at de skal holde sammen.

Meredith gjør klar en feiring nummer to av sin 16-årsdag for å sikre sin noe falmende popularitet, og får til og med MTV til å komme og filme det til sitt *My Super Sweet 16*-program. Hun ender imidlertid opp som taperen, og faller til slutt opp i svømmebassenget sitt. Alt hun har igjen som kan redde ryktet sitt er nå talentkonkurransen, men de fire Bratz-venninnene har andre planer.

Rolleliste
----------

| Skuespiller | Rolle |
| --- | --- |
| Nathalia Ramos | Yasmin |
| Janel Parrish | Jade |
| Skyler Shaye | Cloe |
| Logan Browning | Sasha |
| Chelsea Staub | Meredith |
| Lainie Kazan | Bubbie |
| Jon Voight | Rektor Dimly |
| Anneliese van der Pol | Avery |
| Emily Rose Everhard | Cherish |
| Malese Jow | Quinn |
| Stephen Lunsford | Cameron |
| Daniel Booko | Brad |
| Jerad Anderson | Jonas |
| Ian Nelson | Dylan |
| Tami-Adrian George | Allison, Sashas mor |
| Kadeem Hardison | Sashas far |
| Kim Morgan Greene | Katie, Cloes mor |
| Constance Hsu | Julie, Jades mor |
| Kelly Crean | Mrs Funk |
| Andrea Edwards | Målvakten |

Kritikk
-------

Hovedrolleinnehaverne på premieren av filmen i Toronto
De fleste kritikkene av filmen har vært negative. Michael Phillips i Chicago Tribune kalte filmen «den dårligste i 2007», og påpekte at selv om filmen forsøker å promotere «slippe ut sitt indre» og «slippe sjelen fri», handler den bare om klær og skjønnhet. Han sa også at Jon Voights talent blir kastet bort i filmen. Ty Burr i The Boston Globe ba foreldre leie *Midnight Cowboy* isteden, og sa at den filmen vil «gjøre mindre skade på barnas psyke enn denne sjelløse filmen». 

Det har imidlertid også vært positive omtaler, slik som Teresa Wiltz fra Washington Post, som beskriver filmen som «ærlig, dum og søt», sammen med Adam Schubak fra TV Guide, som sier at «selv om filmen av og til ser ut som et utstillingsvindu for de trendye klærne som er skreddersydd til figurenes unike personligheter, sender den ut en positiv beskjed om lojalitet og vennskap». Per i dag har filmen 7% positiv omtale på Rotten Tomatoes. Den ble nominert til hele fem Golden Raspberry Awards til den 28. Razzie-utdelingen, inkludert prisen for dårligste skuespillerinne (der alle fire hovedrolleinnehaverne ble nominert) samt prisen for dårligste film.

Referanser
----------

1. ↑  «BRATZ (2007)». boxofficemojo.com. Besøkt 22. januar 2008.
2. ↑  «New Motion Picture Based on the Billion Dollar Toy Franchise» (PDF). MGA Entertainment. 19. mai 2006. Arkivert fra originalen (PDF) 16. februar 2008.  «Arkivert kopi» (PDF). Archived from the original on 16. februar 2008. Besøkt 23. januar 2008. CS1-vedlikehold: Uheldig URL (link)
3. ↑  «'Bratz' all dolled up» (PDF). Crystal Sky. 19. mai 2006. Arkivert fra originalen (PDF) 14. oktober 2007. Besøkt 23. januar 2008.
4. ↑  Gia Cortina (21. juli 2007). «Paula Abdul Totally Lost Control Over Bratz Movie - Video Online». The Post Chronicle. Besøkt 22. januar 2008. [*død lenke*]
5. ↑  Christopher Rocchio (18. juli 2007). «Paula Abdul: No "scandal" behind crazy 'Hey Paula' and 'Idol' behavior». Reality TV World. Besøkt 22. januar 2008.
6. ↑  Teresa Wiltz (3. august 2007). «Bratz: The Movie». Washington Post.com. Besøkt 22. januar 2008.
7. ↑  Adam Schubak. «Bratz: Review». TV Guide.com. Besøkt 22. januar 2008.
8. ↑  «28th Annual Razzie ® Award Nominees for Worst Actress». razzies.com. Arkivert fra originalen 10. april 2010. Besøkt 22. januar 2008.

Eksterne lenker
---------------

|  |  |
| --- | --- |
| Wikinews | Wikinews: Bratz picture filmed at high school in rough area of Los Angeles, while in session – relatert engelskspråklig nyhetssak |


|  |  |
| --- | --- |
| Wikinews | Wikinews: Cast of Bratz appears in Canada to promote film release – relatert engelskspråklig nyhetssak |

* Offisielt nettsted Rediger på Wikidata

* (en) Bratz (2007 film) – kategori av bilder, video eller lyd på Commons Rediger på Wikidata
* (en) *Bratz: The Movie* på Internet Movie Database Rediger på Wikidata

* (no) *Bratz: The Movie* hos Filmfront Rediger på Wikidata

* (sv) *Bratz: The Movie* i Svensk Filmdatabas Rediger på Wikidata

* (da) *Bratz: The Movie* i Danmark Nationale Filminstitut Rediger på Wikidata

* (en) *Bratz: The Movie* på AllMovie Rediger på Wikidata

* (fr) *Bratz: The Movie* på Allociné Rediger på Wikidata

* (en) *Bratz: The Movie* på Turner Classic Movies Rediger på Wikidata

* (en) *Bratz: The Movie* på American Film Institute Rediger på Wikidata

* (en) *Bratz: The Movie* på Rotten Tomatoes Rediger på Wikidata

* (en) *Bratz: The Movie* på Metacritic Rediger på Wikidata
* Bratz: The Movie på CountingDown.com
* Intervju med skuespillerne